 ZAPISNIK
sa 41. sjednice Vijeća Mjesnog odbora “Andrija Medulić” održane u četvrtak, 19. rujna 2024. u 18,30 sati u prostorijama MO „Andrija Medulić“, Medulićeva 30.
NAZOČNI ČLANOVI VIJEĆA: Davor Sirovica, Neda Janovski, Jasmina Zagrajski Vukelić,  Lucija Bubrić, Zlatko Hasanbegović 
OSTALI NAZOČNI:  Andrea Adler, zainteresirana građanka  
 Predsjednik Vijeća konstatira da je sjednici nazočno 5 od 5 članova Vijeća, čime su stečeni uvjeti za raspravu i pravovaljano odlučivanje te otvara 41. sjednicu Vijeća Mjesnog odbora „Andrija Medulić“.
Zapisnik 40. sjednice daje na raspravu, Vijeće bez rasprave jednoglasno prihvaća zapisnik.
 Predsjednik Vijeća, g. Sirovica predlaže sljedeći
DNEVNI RED:

1. Plan potreba za aktivnostima, programima i projektima unapređenja kvalitete života građana za 2025., donošenje zaključka
2. Odluka o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, mišljenje, daje se
3. Inicijativa za postupkom izmjene područja i naziva Mjesnog odbora „Andrija Medulić“, donošenje zaključka
4. Komunalna problematika
5. Pitanja i prijedlozi                          
Predsjednik Vijeća daje na glasanje Dnevni red koji je  prihvaćen jednoglasno.

AD.1  Plan potreba za aktivnostima, programima i projektima unapređenja kvalitete života građana za 2025.

Vijeće jednoglasno donosi 

                                                            Z A K L J U Č A K

 o Planu potreba za aktivnostima, programima i projektima unapređenja kvalitete života građana 

	

I.   Vijeće Mjesnog odbor „Andrija Medulić“ donosi Plan potreba za aktivnostima, programima
      i projektima unapređenja kvalitete života građana.

II.  Vijeće Mjesnog odbora „ Andrija Medulić“ predlaže da iz Proračuna Grada Zagreba za 2025. 
       osigura iznos od 3.000,00 EUR za provođenje Plana potreba za aktivnostima, programima     
       i projektima unapređenja kvalitete života građana.

III.  Ovaj se zaključak dostavlja Gradskom uredu za mjesnu samoupravu, promet, civilnu 
       zaštitu i sigurnost na daljnje postupanje.



AD.2. Odluka o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska


Vijeće jednoglasno donosi 

                                                            Z A K L J U Č A K

 O Odluci o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

	

I    Vijeće Mjesnog odbora „Andrija Medulić“ daje pozitivno mišljenje  o Odluci o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i 
vanjskom izgledu kioska

II.  Ovaj se zaključak dostavlja Vijeću Gradske četvrti Donji grad na daljnje postupanje.





AD.3.  Inicijativa za postupkom izmjene područja i naziva Mjesnog odbora „Andrija Medulić“

Predsjednik Vijeća informira članove o inicijativi za spajanje mjesnih odbora te ih također obavještava o svim informacijama koje je dobio na sastanku koordinacije predsjednika i potpredsjednika mjesnih odbora.
Nakon uvodnog izlaganja otvorena je rasprava. 
Nakon rasprave, Vijeće mjesnog odbora „Andrija Medulić“ većinom glasova odbilo je inicijativu za spajanjem mjesnih odbora.


ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora „Andrija Medulić“


1. Vijeće Mjesnog odbora „Andrija Medulić“ je raspravljalo o inicijativi za postupkom izmjene područja i naziva Mjesnog odbora.

2. Vijeće Mjesnog odbora „Andrija Medulić“ ne slaže se sa inicijativom za postupkom izmjene područja i naziva Mjesnog odbora „Andrija Medulić“ 

3. Ovaj zaključak se dostavlja Vijeću Gradske četvrti Donji grad na nadležno postupanje.

Obrazloženje uz odluku:
J. Zagrajski Vukelić - Za pravovaljano donošenje odluke nedostaje cjelovita analiza provedena od nadležnih službi u Gradu. Načelno sam za ostvarivanje ušteda u javnoj i lokalnoj samoupravi i zajednici, no samo pitanje spajanja je šire, izuzetno važno i potrebno ga je razraditi te jasno elaborirati. Također mi nedostaje zajednički sastanak s predloženim Mjesnim odborima za integraciju s MO A. Medulić.

D. Sirovica: smatram da je važan preduvjet ovakvog preoblikovanja i reorganizacije
mjesnih odbora, konkretan i razrađen prijedlog reforme mjesne samouprave u cjelini.
Inicijativa predstavljena na tematskoj koordinaciji je manjkava, bez ikakvih konkretnih
podataka o uštedi, koristima i općenito budućnosti mjesnih odbora Donjeg grada. Nisu nam bili predstavljeni nikakvi konkretni podaci ni projekcije, već samo nacrt nove podjele mjesnih odbora u excel tablici koju je napravio stranački odjel stranke Možemo.
Na istoj koordinaciji na izričito pitanje predsjednice Ana-Marije Huzjan nije dobiven odgovor na to jesu li u ovu inicijativu bili uključeni pravnici Ureda za mjesnu samoupravu ni zašto nisu prisutni na koordinaciji kako bi predsjednicima dali više informacija – onima koji pristaju na ovakvo spajanje – o tome što bi trebali uzeti u obzir, kojim bi se kriterijima pri odlukama trebali voditi i sl.
Izborno obećanje koje je na izborima dano bilo je: "Pokrenut ćemo obuhvatni proces reforme mjesne samouprave radi bolje ravnoteže između odgovornosti i ingerencija dajući mjesnoj samoupravi veće ovlasti i mehanizme koji će je približiti građanima. Reformiranjem sustava kako bi ojačao položaj mjesne samouprave znatno ćemo podići njezin demokratizacijski potencijal.  Bude li mjesna samouprava imala jasne ovlasti i odgovornosti, građani će biti zainteresirani za njezin rad i sudjelovati u njemu i njegovu nadziranju.
https://eur03.safelinks.protection.outlook.com/?url=https%3A%2F%2Fzagreb.mozemo.hr%2Fprogram%2Fmjesna-samouprava%2F&data=05%7C02%7CGoran.Asanovic%40zagreb.hr%7C9778070b322c4e5a8b7b08dcde597a9d%7C375c85f8951d4b789ccb432b1ab4caea%7C1%7C0%7C638629723134911054%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0NAiofWMfSKBm9OY2GkyrwAVBca3I7c8GBNnvG5qeXk%3D&reserved=0
U prijedlogu inicijative  se ne spominju koje koristi imaju građani te kako će se “okrupnjavanje VMO” (čitaj: Gašenje) reflektirati na rad mjesne samouprave te koje koristi imaju građani od iste.

AD. 3.  Komunalna problematika

Članica Vijeća J. Zagrajski Vukelić postavila je pitanje kada će se staviti u upotrebu podzemni spremnici u Dalmatinskoj ulici. Postoji li neka informacija s time u svezi?









Tablica glasanja
	 
	Točka 1
	Točka 2
	Točka 3

	D. Sirovica
	+
	+
	-

	N. Janovski
	+
	+
	+

	J. Zagrajski
	+
	+
	0

	L. Bubrić
	+
	+
	-

	Z. Hasanbegović
	+
	+
	-



Sjednica je završena u 17 sati.  
Zapisnik pisala:  Neda Janovski	

KLASA: 024-08/24-003/1817
URBROJ: 251-13-11-1/005-24-2
Zagreb, 19. rujna 2024.

                    
PREDSJEDNIK 
VIJEĆA MJESNOG ODBORA
 „ANDRIJA MEDULIĆ”
[bookmark: _GoBack]Davor Sirovica, v.r.

					


